Το **Κόκκινο Κόμμα** (μποκμάλ *Rødt*, νινόρσκ *Raudt*, Βόρεια Σάμι *Ruoksat*) είναι ένα νορβηγικό πολιτικό κόμμα. Το κόμμα ιδρύθηκε το 2007 ύστερα από τη συγχώνευση της Κόκκινης Εκλογικής Συμμαχίας με το Κόμμα Εργατών της Νορβηγίας.

Το κόμμα υποστηρίζει τη δημιουργία μίας αταξικής κοινωνίας ως απώτερο στόχο, για την οποία το κόμμα αναφέρει ότι είναι «αυτό που ο Καρλ Μαρξ ονομάζει ως κομμουνισμό». Στο πρόγραμμά του αναφέρεται η αντικατάσταση του καπιταλισμού με τον σοσιαλισμό, η υποστήριξη ενός εκτεταμένου δημόσιου τομέα και η εθνικοποίηση των μεγάλων επιχειρήσεων. Έχει μία επαναστατική σοσιαλιστική ιδεολογία, υποστηρίζοντας τη δημιουργία νέων νομοθετικών σωμάτων που θα εκπροσωπούν τους εργάτες. Ωστόσο, το κόμμα δεν υποστηρίζει την βίαιη «ένοπλη επανάσταση» όπως την υποστήριζαν οι προκάτοχοι του κόμματος τις δεκαετίες του 1970 και του 1980.

Το κόμμα κέρδισε για πρώτη φορά έδρα στο Στόρτινγκ στις βουλευτικές εκλογές του 2017, λαμβάνοντας το 2,4% των ψήφων και 1 έδρα. Ήταν η πρώτη φορά που ένα κόμμα της ριζοσπαστικής αριστεράς λάμβανε έδρα στο κοινοβούλιο από το 1993, οπότε και η Κόκκινη Εκλογική Συμμαχία είχε κερδίσει 1 έδρα.

Ιδεολογία και θέσεις
--------------------

Το κόμμα τάσσεται υπέρ του κράτους πρόνοιας και της υψηλής φορολογίας προς τους πλούσιους ως μέσο για τη μείωση των ανισοτήτων στη Νορβηγία. Από τη δημιουργία του και ύστερα, πολλές οργανώσεις προσχώρησαν στο κόμμα, με χαρακτηριστικότερο παράδειγμα την τροτσκιστική οργάνωση των Διεθνών Σοσιαλιστών. Το κόμμα απαρτίζεται από διάφορες τάσεις τροτσκιστικής, μαρξιστικής-λενινιστικής και δημοκρατικής σοσιαλιστικής αναφοράς.

Ένα από τα κύρια αιτήματα του κόμματος είναι η προστασία του νορβηγικού κράτους πρόνοιας, καλώντας την κυβέρνηση να παρέχει 30-40 δις. κορόνες στον δημόσιο τομέα ώστε να αντιμετωπιστεί η κρίση του 2007-2008. Ο πολιτικός του κόμματος Μίμιρ Κρίστιανσον ισχυρίστηκε ότι «τα δεξιά κόμματα έχουν κάνει σαφή την πρόθεσή τους να διαλύσουν τα θεμέλια του κράτους πρόνοιας». Σύμφωνα με αυτόν, τα σοσιαλιστικά κόμματα, μαζί με το Εργατικό Κόμμα, οφείλουν να δεσμευτούν για την εφαρμογή μίας πολιτικής η οποία θα προστατεύει το κράτος πρόνοιας υπέρ των φτωχότερων.

Οι εκλογές του 2009 θεωρήθηκαν απογοητευτικές για μια σημαντική μερίδα του κόμματος, με πολλά μέλη του να υποστηρίζουν την προσέγγιση με το Σοσιαλιστικό Αριστερό Κόμμα.

Απαντώντας σε προκλήσεις σε σχέση με τη θέση του κόμματος για τη φιλελεύθερη δημοκρατία, ο επικεφαλής του κόμματος Μπιέρναρ Μόξνες δήλωσε σε άρθρο του στην εφημερίδα Aftenposten το 2012 ότι «η ελευθερία έκφρασης, η ελευθερία του συνέρχεσθαι, οι ελεύθερες εκλογές, η ελευθερία του τύπου και τα ανεξάρτητα δικαστήρια που εγγυώνται τους κανόνες δικαίου είναι θεμελιώδη για μια σοσιαλιστική κοινωνία».

Η διαρκής αναφορά του προγράμματος του κόμματος στον κομμουνισμό αποτέλεσε επίμαχο σημείο αντιπαράθεσης εντός του κόμματος, με πολλά ηγετικά στελέχη του, μεταξύ αυτών και του Μόξνες, να υποστηρίζουν την εγκατάλειψη της αναφοράς του κομμουνισμού υπέρ μίας πιο καθαρά δημοκρατικής σοσιαλιστικής γραμμής. Ωστόσο, το κόμμα ψήφισε τη διατήρηση αυτής της αναφοράς το 2014 και το 2019.

Παραπομπές
----------

1. ↑  Red Party membership. «Demokrati». *Rødt* (στα Νορβηγικά). CS1 maint: Uses authors parameter (link)
2. 1 2  Jan-Arve Overland, Inga Berntsen Rudi, Ragnhild Tønnessen. «Hva står de politiske partiene for?». *Nasjonal digital læringsarena* (στα Νορβηγικά). CS1 maint: Uses authors parameter (link)
3. ↑  Nordsieck, Wolfram (2017). «Norway». *Parties and Elections in Europe*. Ανακτήθηκε στις 13 Αυγούστου 2018.
4. ↑  Red Party membership. «Miljø». *Rødt* (στα Νορβηγικά). CS1 maint: Uses authors parameter (link)
5. ↑  Red Party membership. «Feminisme». *Rødt* (στα Νορβηγικά). CS1 maint: Uses authors parameter (link)
6. ↑  Solsvik, Terje; Knudsen, Camilla (23 August 2017). «Pick your kingmaker: small parties loom large in Norway's election». *Reuters*.. Ανακτήθηκε στις 24 June 2019.
7. ↑  Fossum, John (4 Φεβρουαρίου 2009). «Norway's European Conundrum» (PDF). Ανακτήθηκε στις 24 Ιουνίου 2019.
8. ↑  Monarki
9. ↑  Björk, Tord (12 January 2019). «How Integrity Initiative and Atlantic Council is exposed in Norway». *Steigan.no*.. Ανακτήθηκε στις 24 June 2019.
10. ↑  Youth Quotas and other Efficient Forms of Youth Participation in Ageing Societies. Chapter author - Petter Haakenstad (P.H.) Godli. Book edited by - Jörg Tremmel, Antony Mason, Petter Haakenstad Godli and Igor Dimitrijoski. P.169. Published in 2015. Published by Springer. Published in Oslo, Norway.
11. ↑  «Norway - Political parties». *Norsk Senter For Forskningsdata*. Ανακτήθηκε στις 24 Ιουνίου 2019.
12. ↑  Fossum, John (4 Φεβρουαρίου 2009). «Norway's European Conundrum» (PDF). Ανακτήθηκε στις 24 Ιουνίου 2019.
13. ↑  «Moxnes ny partileder i Rødt» (στα no). *NRK/NTB*. 6 May 2012. .
14. ↑  "Rødt". *Store Norske Leksikon*, 10 September 2013 (in νορβηγική)
15. ↑  "Rødts historie". *TV 2*. 19 February 2009.
16. ↑  Kirk, Lisbeth (12 September 2017). «Norway populists secure second term in government». *EUobserver*.. Ανακτήθηκε στις 24 June 2019.
17. ↑  «Rødt - Fordi fellesskap fungerer». *xn--rdt-0na.no* (στα Νορβηγικά Μποκμάλ). Ανακτήθηκε στις 4 Ιανουαρίου 2018.
18. ↑  "Dropper væpnet revolusjon". *Bergensavisen*. 5 February 2007.
19. ↑  Hellesnes, Pål (12 September 2009). «Dette står det om» (στα no). *Klassekampen*: σελ. 6.
20. ↑  Aspevoll, Tone Foss (25 September 2007). «IS in i Rødt» (στα no). *Klassekampen*.
21. ↑  Sjøli, Hans Petter; Bratlie, Tom Henning (4 April 2009). «Vil ha et liberalt Rødt» (στα no). *Klassekampen*: σελ. 11.
22. ↑  Horn, Anders; Larsen, Christiane Jordheim (9 October 2009). «Noen må kreve mindre» (στα no). *Klassekampen*: σελ. 4.
23. ↑  Larsen, Christiane Jordheim (23 September 2009). «Krever endring i Rødt» (στα no). *Klassekampen*: σελ. 4.
24. ↑  Brox, Johan; Bratlie, Tom Henning (12 August 2009). «Rødt på vippen?» (στα no). *Klassekampen*: σελ. 8.
25. ↑  Bjørnar Moxnes: Et sosialistisk folkestyre (in νορβηγική) Aftenposten, 27 August 2012
26. ↑